num_pages: 144
description: "Pentru cei care l-au văzut pe Ţuţea la televizor răspunzând întrebărilor puse de acei care ştiau cine e Ţuţea şi cât de personal se exprimă, acele emisiuni vor rămâne pentru totdeauna în mintea şi sufletul lor, prin uimirea şi fascinaţia care te copleşeau cum îl vedeai şi ascultai. Şi dacă auzul este modalitatea senzorială cea mai strâns legată de intelect şi dacă ascultarea vorbirii altuia este şi o vorbire interioară proprie, pentru mine, ca actor, care îşi învaţă rolurile vorbind tare - nu le poţi însuşi decât ascultând cum sună, lectura pentru sine fiind insuficientă - propunerea editurii Humanitas Multimedia de a imprima pe un disc strălucitor şi fermecat vorbele memorabile ale lui Ţuţea a fost o vie emoţie. Îmi asumam o mare responsabilitate. Doamne Maică a Domnului, mi-am zis, dă-mi putere şi pricepere ca ascultarea vocii mele să fie pe placul vorbirii VOASTRE interioare, ca împreună să vă delectaţi de sclipărul spiritului măiestru, de forţa şi substanţa ideilor, spontaneitatea şi marea originalitate a acestui Socrate al românilor." (Valentin Uritescu)
language: Romanian
title: 322 de vorbe memorabile ale lui Petre Ţuţea
publisher: Humanitas